proxectonos/corpus_dominio_legal_administrativo_tmp huggingface dataset:
DH. A36.46945. SOLICITUDE DE Mª DEL CARMEN BARCALA FERRADÁS EN REPRESENTACIÓN DA ASOCIACIÓN DE VECIÑOS SAN LOIS DE ORAZO DE CONCESIÓN CAUDAL DE AUGA EN ORAZO (A ESTRADA)
XUNTA DE GALICIA — CONSELLERÍA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 30/03/2016)

O aproveitamento consiste na captación de auga mediante a construción dun pozo de barrena para o abastecemento do local social da Asociación de Veciños de San Lois de Orazo. O pozo situarase a uns 50 m do local social, na parcela 1118 do polígono 506 e terá unha profundidade aproximada duns 80 m, será duns 125 mm de diámetro, contará cunha bomba somerxible de 1,5 CV para a aspiración do caudal e rematará nunha arqueta de formigón de 06 x 60 cm, con tapa de función. Dende o pozo partirá unha tubaxe de 40 mm cara ao local social a abastecer. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Estrada ou nas oficinas deste servizo, situadas na na rúa Tomiño, número 16 baixo, en Santiago de Compostela, onde poderán consultar o expediente. Santiago de Compostela, 3 de febreiro de 2016.—O xefe do servizo territorial, Ángel Gómez Rey.
LICITACIÓN DAS OBRAS DE ABASTECEMENTO EN PARADA
ADMINISTRACIÓN LOCAL — Municipal — Nigrán (Contratos administrativos, 17/10/2016)

a) Organismo: Concello de Nigrán (Pontevedra). b) Dependencia que tramita o expediente: Departamento de Contratación. c) Número de expediente: 2016/130C a) Descripción do obxecto: Abastecemento en Parada d) Prazo de execución (meses): 6 meses. a) Tramitación: Ordinaria b) Procedemento: Aberto. c) Forma: Concurso. Importe total (euros): 457.204,01 Euros (sin IVE) a) Entidade: Concello de Nigrán. b) Enderezo: Praza da Constitución nº1 c) Localidade e código postal: Nigrán 36350 d) Teléfono: 986 365 000 e) Telefax: 986 383 943 f) Data límite de obtención de documentos e información: A do fin do prazo de presentación de ofertas. a) Clasificación (grupos, subgrupos e categoría): Non se require clasificación. Non obstante se o propoñente está en posesión de clasificación correspondente ó Grupo E, subgrupo 1, estaría exento da xustificación dos requisitos de solvencia económica e financeira así como da solvencia técnica e profesional. a) Data límite de presentación: 26 días naturais contados a partir da publicación do Anuncio de Licitación no Boletín Oficial da Provincia de Pontevedra (BOP). b) Documentación a presentar: A indicada no prego de condicións. c) Lugar de presentación: 1. Entidade: Concello de Nigrán.2. Enderezo: Praza da Constitución nº1.3. Localidade e código postal: Nigrán 36350. a) Entidade: Concello de Nigrán (Pontevedra). d) Data: décimo día hábil contado a partir do seguinte ó de finalización do prazo de presentación das ofertas (se coincidise en sábado aprazarase ó seguinte día hábil). e) Hora: 13,00 horas. Por conta do contratista. Ou páxina web onde figuren as informacións relativas á convocatoria ou onde poidan obtenerse os pregos www.nigran.org. (perfil do contratante) ou na plataforma de contratos Públicos de Galicia Nigrán, 30 de setembro de 2016.—O Alcalde-Presidente, Juan A. González Pérez.
OBRAS ACONDICIONAMENTO NOVA AULA DA UNED (EXPTE.19846-240)
ADMINISTRACIÓN LOCAL — Municipal — Vigo (Contratos administrativos, 28/06/2016)

a) Organismo: Concello de Vigo; b) Dependencia que tramita o expediente: Patrimonio. c) Obtención de documentación e información: servizo de Contratación do concello de Vigo, Pza. do Rei s/n 36202 VIGO, teléfono (986) 810148, Fax: (986) 226206. Correo electrónico: contratacion@vigo. org Dirección de Internet do perfil do contratante: www.vigo.org.Data límite para solicitar documentación: ata o día de finalización do prazo de presentación de proposicións; d) Número de expediente: 19846-240. a) Tipo: Obras; b) Descrición: obras do “proxecto de execución das obras de acondicionamento de espazo para ampliación de aula Universitaria da UNED en locais de planta 4ª, 5ª e 6ª do Auditorio e Pazo de Congresos Mar de Vigo”. c) División por lotes e número de lotes: non. d) Lugar de execución: Concello de Vigo. e) Prazo de execución: 2 meses. a) Tramitación: urxente; b) Procedemento: Aberto. a) Importe total: 600.000.—euros. (I. V. E. engadido). Provisional: non se esixe. Definitiva: 5% do importe do contrato excluído o IVE. a) Solvencia económica e financeira: Acreditarase por calquera dos seguintes medios: b) solvencia técnica e profesional: Acreditarase por calquera dos seguintes medios: a) Data límite de presentación: o prazo rematará ós 13 días seguintes ó da última publicación do presente anuncio no BOP ou no DOG; b) Lugar de presentación: Rexistro Xeral do Concello de Vigo, Pza. do Rei s/n, 36202 VIGO; c) Admisión de melloras: sí; d) Prazo da obriga de mante-la oferta: dous meses contados dende o día da apertura de proposicións. a) Dirección: Casa do Concello de Vigo, Pza. do Rei s/n 36202 VIGO. b) data e hora. Anunciarase no perfil do contratante do concello de Vigo (www.vigo.org). Pagaraos o adxudicatario ata a cantidade de 1.500 euros. Vigo, 17 de xuño de 2016.—O Concelleiro delegado de Contratación, P. D. (Decreto 19.6.2015 e Acordo 19.6.2015), David Regades Fernández.
APROBACIÓN DEFINITIVA DO ORZAMENTO MUNICIPAL 2016
ADMINISTRACIÓN LOCAL — Municipal — Lama, A (Presupostos e cadros de persoal, 04/08/2016)

Aprobado definitivamente polo Pleno do Concello o Orzamento Municipal para o exercicio de 2016 por acordo adoptado na sesión extraordinaria do 28 de xullo de 2016, ao non haberse producido reclamacións, no período de exposición pública, á aprobación inicial do mesmo, en cumprimento co disposto polo artigo 169 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, faise público que o devandito presuposto ascende, tanto en gastos coma en ingresos, á contía dun millón catrocentos corenta e cinco mil seiscentos setenta e un euros con trinta céntimos (1.445.917,30.- euros), correspondendo a cada capítulo, as cantidades que a seguir se expresan: Na referida sesión, tamén se acordou aprobar o cadro de persoal e a relación de postos de traballo desta corporación co seguinte detalle, de conformidade co preceptuado polo artigo 127 do Real decreto lexislativo 781/1986, do 18 de abril polo que se aproba o Texto Refundido das disposicións legais vixentes en materia de Réxime Local: Funcionarios de carreira: 5 Persoal laboral fixo: 4 Persoal laboral temporal: 8 TOTAL PERSOAL: 17 Consonte ao previsto no artigo 75.5 da Lei 7/1985, de 2 de abril, Reguladora das bases de réxime local, redactada de conformidade coa Lei 14/2000, de 28 de decembro, dáse publicidade ás contías de retribución dos membros da Corporación con dedicación exclusiva e ás indemnizacións e asistencias dos demais membros da Corporación, acordadas como segue para o exercicio 2016: 1) Por asistencia a Plenos: 30,00 euros/asistencia, cun máximo computable de catorce sesións anuais.2) Por asistencia ás distintas Comisións, sexan temporais ou permanentes, ordinarias ou extraordinarias, 30,00 euros/asistencia, cun máximo computable de seis sesións anuais. A Lama, na data que figura á marxe.—O alcalde, Jorge Canda Martínez.
APROBACIÓN INICIAL DA ORDENANZA REGULADORA DAS TERRAZAS
ADMINISTRACIÓN LOCAL — Municipal — Agolada (Ordenanzas e Regulamentos, 09/03/2016)

O Pleno do Concello de Agolada, en sesión ordinaria celebrada o día 29 de febreiro de 2016, acordou a aprobación inicial da Ordenanza municipal reguladora da instalación de terrazas en terreos de uso público, e en cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases do Réxime Local, e no artigo 56 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local, sométese o expediente a información pública polo prazo de trinta días, a contar desde o día seguinte á inserción deste anuncio no Boletín Oficial da Provincia de Pontevedra, para que poida ser examinado e sexan presentadas as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente o Acordo. En Agolada a 1 de marzo de 2016.—O Alcalde, Ramiro Varela Peón.
CONVOCATORIA PLENO EXTRAORDINARIO 16-SETEMBRO-2016.12:00 H. (EN SUSTITUCIÓN DO ORDINARIO DE AGOSTO)
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 15/09/2016)

No uso das facultades que teño conferidas nos artigos 34.1, c) da Lei 7/85, de 2 de abril, Reguladora das Bases do Réxime Local, e 61.4 e 5 do RD 2568/86, de 28 de novembro, e ó amparo do artigo 46.2. a) da citada Lei 7/85, veño a convocar pola presente á sesión extraordinaria (en substitución da ordinaria de agosto) do Pleno da Deputación Provincial, ás doce horas (12,00) do día 16 de setembro de 2016 (venres), para tratar da seguinte Pontevedra, a 13 de setembro de 2016.—A Presidenta, O Secretario.
BASES PARA A CONVOCATORIA DE PRAZA DUN ARQUITECTO TÉCNICO DO ARI
ADMINISTRACIÓN LOCAL — Municipal — Baiona (Persoal, oposicións, 04/01/2016)

Aprobadas por resolución de alcaldía de data 15/12/2015 as bases da convocatoria para a selección dun funcionario interino do posto de arquitecto técnico para a execución do programa da Área de rexeneración e Renovación urbana na Vila de Baiona ao abeiro do plan estatal de fomento do aluguer de vivendas, a rehabilitación edificatoria e a rexeneración e renovación urbana 2013-2016, anualidade 2015 de conformidade co disposto no artigo 10.1. c do Texto refundido Estatuto Básico da función. Polo exposto procédese a publicación do anuncio para os efectos de que os interesados presenten as súas solicitudes no prazo de sete días naturais contados a partir do día seguinte a publicación deste anuncio e segundo o establecido nas bases da convocatoria publicadas integramente na paxina www.baiona.org.Baiona, 15 de xaneiro de 2015.—O Alcalde, Ángel Rodal Almuíña.
DH. A36.47454 CONCESIÓN DUN CAUDAL DE AUGA A ÓSCAR SILVA PINTOR, NO CONCELLO DA ESTRADA (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 22/02/2016)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 27 de xaneiro de 2016 e como resultado do expediente incoado ó efecto, outorgóuselle a Óscar Silva Pintor unha concesión de 52,08 m3 anuais de auga que procede dun manancial situado nas Vilas, na parroquia de Parada (San Pedro), no concello da Estrada (Pontevedra), con destino a uso doméstico. Santiago de Compostela, 28 de xaneiro de 2016.—A xefa do Servizo de Tramitación Técnico-Administrativa do Dominio Público Hidráulico, Yurong Gomez de Quero El Kandoussi.
DELEGACIÓN DE FACTULTADES DO CONCELLO DE TOMIÑO NA DEPUTACIÓNDE PONTEVEDRA EN MATERIA DE RECURSOS LOCAIS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 20/12/2016)

O Pleno da Deputación Provincial de Pontevedra, na sesión ordinaria celebrada o 25 de novembro de 2016, acordou aceptar, de conformidade co previsto no artigo 7.2 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das facendas locais, a delegación que realizou o concello de Tomiño por acordo do Pleno municipal de data 28 de abril de 2016 das facultades de xestión, inspección, liquidación, recadación e revisión do imposto sobre o incremento de valor dos terreos de natureza urbana (IIVTNU). A citada delegación realizarase pola Deputación de Pontevedra a través dos seus servizos tributarios. Faise público este acordo para xeral coñecemento Pontevedra, a 12 de decembro de 2016.—A Presidenta, María del Carmen Silva Rego. — O Secretario, Carlos Cuadrado Romay.
APROBACIÓN DEFINITIVA DE EXPEDIENTE DE MODIFICACIÓN PRESU-PUESTARIA 29/16
ADMINISTRACIÓN LOCAL — Municipal — Oia (Presupostos e cadros de persoal, 08/09/2016)

Aprobado polo Pleno deste Concello o expediente de modificación presupostaria 29/16 por transferencia de crédito 12/16, por acordo adoptado en sesión celebrada o día 28 de xullo de 2016, e non téndose presentado reclamacións durante o prazo de exposición ao público, en cumprimento do que dispón, o artigo 169.3 do Texto Refundido da Lei Reguladora das Facendas Locais, 2/2004 de 5 de marzo, faise público que, trala modificación operada, o orzamento de gastos e ingresos, resumido por capítulos, resulta como sigue: Oia, a 30 de agosto de 2016.—A Alcaldesa-Presidenta, Cristina Correa Pombal.
CONTRATACIÓN OBRAS HUMANIZACIÓN RÚA LLORENTE, F. I, (EXPTE.4016-440)
ADMINISTRACIÓN LOCAL — Municipal — Vigo (Contratos administrativos, 25/10/2016)

1.—Entidade adxudicadora: a) Organismo: Concello de Vigo; b) Dependencia que tramita o expediente: Vías e Obras. c) Obtención de documentación e información: servizo de Contratación do concello de Vigo, Pza. do Rei s/n 36202 VIGO, teléfono (986) 810148, Fax: (986) 226206. Correo electrónico: contratacion@vigo. org Dirección de Internet do perfil do contratante: www.vigo.org.Data límite para solicitar documentación: ata o día de finalización do prazo de presentación de proposicións; d) Número de expediente: 4016-440.2.—Obxecto do Contrato: a) Tipo: Obras; b) Descrición: a execución das obras do proxecto de “Humanización da Rúa Llorente (FASE I)”. c) División por lotes e número de lotes: non. d) Lugar de execución: Concello de Vigo. e) Prazo de execución: 3 meses.3.—Tramitación e procedemento: a) Tramitación: Ordinaria; b) Procedemento: Aberto. c) Criterios de adxudicación: Os indicados no apartado 8 da FEC do prego de cláusulas administrativas particulares.4.—Presuposto base de licitación: a) Importe total: 218.547,36 euros. (I. V. E. engadido). 5.—Garantías esixidas. Provisional: non se esixe. Definitiva: 5% do importe do contrato excluído o IVE. Complementaria: por un importe do 5% do prezo de adxudicación do contrato excluído o IVE, cando a oferta adxudicada, tivese sido cualificada inicialmente como en presunción de oferta anormal ou desproporcionada, e fora xustificada adecuadamente e admitida para a súa valoración.6.—Requisitos específicos do contratista: a) Solvencia económica e financeira: Acreditarase por calquera dos seguintes medios: b) solvencia técnica e profesional: Acreditarase por calquera dos seguintes medios: 7.—Presentación de ofertas: a) Data límite de presentación: o prazo rematará ós 26 días seguintes ó de publicación do presente anuncio no BOP e no DOG; b) Lugar de presentación: Rexistro Xeral do Concello de Vigo, Pza. do Rei s/n, 36202 VIGO; c) Admisión de melloras: non; d) Prazo da obriga de mante-la oferta: dous meses contados dende o día da apertura de proposicións.8.—Apertura de Ofertas: a) Dirección: Casa do Concello de Vigo, Pza. do Rei s/n 36202 VIGO. b) data e hora. Anunciarase no perfil do contratante do concello de Vigo (www.vigo.org). 9.—Gastos de Publicidade: Pagaraos o adxudicatario ata a cantidade de 1.500 euros. Vigo, 17 de outubro de 2016.—O concelleiro delegado de Contratación P. D. (Decreto 19.6.2015 e Acordo 19.6.2015), David Regades Fernández.
APROBACIÓN PADRÓN MUNICIPAL AUGA 2º BIMESTRE DE 2016
ADMINISTRACIÓN LOCAL — Municipal — Poio (Recadación, 14/06/2016)

Asunto: Aprobación Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 2º bimestre 2016. Confeccionado o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 2º bimestre 2016 por Viaqua Gestión Integral de Aguas de Galicia, S. A. U., a Xunta de Goberno Local, en sesión ordinaria celebrada o día vintetrés de maio de dous mil dezaseis, adoptou, entre outros, o seguinte acordo: Aprobar o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 1º bimestre 2016. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Asimesmo faise saber que, sen prexuizo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Poio, a 26 de maio de 2016.— v. e pr. o Alcalde, Luciano Sobral.
EXPEDIENTE DE MODIFICACIÓN DE CRÉDITO MEDIANTE CRÉDITO EXTRAORDINARIO 1/2016, E RESUMO POR CAPÍTULOS DE COMO QUEDARÍA O ORZAMENTO.
OUTRAS ENTIDADES —  — Consorcio para a Xestión do Ciclo Urbano da Auga do Louro (Presupostos e cadros de persoal, 25/08/2016)

Por acordo do Comité Directivo do Consorcio para a Xestión do Ciclo Urbano da Auga do Louro, reunido en sesión de data 8 de agosto de 2016, foi aprobado definitivamente o expediente de modificación de crédito mediante crédito extraordinario 1/2016, de conformidade co disposto nos artigos 177 en relación co 169.3 do Real Decreto Lexislativo 2/2004, de 5 de marzo, polo que se aproba o T. R. da Lei Reguladora das Facendas Locais, e os artigos 38.1 e 38.2 en relación co artigo 20.3 do R. D. 500/1990, de 20 de abril. O resumo por capítulos do orzamento queda, polo tanto, da seguinte maneira: Contra a presente aprobación definitiva poderá interporse recurso contencioso-administrativo na forma e prazos que establecen as normas da devandita xurisdición segundo o disposto nos artigos 23 e 38.3 do citado RD. En Tui, a 12 de agosto de 2016.—A Presidenta do Consorcio, Rahman Querubin Bedera Patar.
NOTIFICACIÓN ALTA NA REDE DE SUMIDOIROS DE MANUELA BELLO ESPERÓN EN GORGULLÓN 10 CARRACEDO
ADMINISTRACIÓN LOCAL — Municipal — Caldas de Reis (Outros documentos, notificacións e informacións públicas, 31/05/2016)

Intentada por dúas veces a práctica da notificación do Decreto da Alcaldía de data 5 de novembro de 2013, abaixo relacionado no lugar indicado como domicilio no expediente, sin conseguilo ó ser devolto pola oficina de correos, e de acordo co establecido no art.59.5 da Lei 30/92, de 26 de novembro, do Réxime Xurídico e Procedemento Administrativo Común, modificado pola lei 4/1999, de 13 de xaneiro, notifícase á interesada mediante a publicación do presente anuncio no Tablón de Edictos do Concello de Caldas de Reis e no BOP de Pontevedra, do seguinte: Plazos de ingreso: Artigo 62 da Lei 58/2003, de 17 de decembro (L. X. T.) Lugar e medios de pago: Mediante transferencia Bancaria a conta do Concello en BANESTO ES88 0030 6108 80 0000026272. Contra a liquidación, acto sobre aplicación e efectividade dos tributos locais e restantes ingresos de Dereito Público, poderase interpoñer, de conformidade co artigo 108 a Lei 7/1985, reguladora das bases do Réxime Local e co artigo 14 da Lei 39/1988 de 28 de decembro, reguladora das Facendas Locais, perante o mesmo órgano que o dictou. RECURSO DE REPOSICION no prazo de UN (1) MES a contar dende o día seguinte ó da recepción da presente notificación –o recurso e a resolución deberá ser notificada ó recurrente e demáis interesados, se os houbera, no prazo máximo de dez días dende que aquela se produza. Transcorrido un mes dende a interposición do recurso de reposición sen que teña recaído resolución en prazo, entenderase desestimado e quedará libre a vía contenciso-administrativa. Contra a resolución expresa do recurso de reposición poderase interpoñer RECURSO CONTENCIOSO-ADMINISTRATIVO perante o órgano da xurisdicción contencioso-administrativa competente de conformidade co disposto nos artigos 8, 9 e 10 da Lei 29/1998, de 13 de xullo, no prazo de dous meses a contar dende o día seguinte ó da notificación da devandita resolución; se a resolución non fose expresa, o prazo de interposición do recurso contencioso-administrativo será de seis meses, e se contará a partir do día seguinte a aquel en que deba entenderse presuntamente desestimado o recurso de reposición. Advírtese que tamén poderá interpoñer calquera outro recurso que estime pertinente en defensa dos seus intereses. O Alcalde.
SUBHASTA APROVEITAMENTOS FORESTAIS 1, 2 E 3 DO 2016
ADMINISTRACIÓN LOCAL — Municipal — Entidade Local Menor de Pazos de Reis (Tui) (Poxas, 14/03/2016)

Por acordo da Xunta veciñal de 22/02/2016 foi aprobado o prego de cláusulas administrativas particulares que rexeran a subhasta por procedemento aberto para o alleamento de aproveitamentos forestais que se indican; e simultaneamente, anúnciase a súa subhasta; e mediante o presente edicto exponse ó público a citada documentación polo prazo de 8 días naturais, ós efectos de alegacións, abríndose do mesmo xeito e de forma simultánea o prazo para a presentación de propostas polos contratistas, se ben a contratación poderá quedar en suspenso á vista das reclamacións ou alegación que poidan presentarse. Xunta veciñal da entidade local menor de Pazos de Reis (Tui) Alleamento de lotes de aproveitamentos forestais mediante subhasta, que se indican: Monte Outeiro do Nuño e Fontenla num 526/529 de UP. O apeo deberá estar ultimado ós catro meses, contados dende a data da acta de entrega. Ordinaria; procedemento: aberto; e forma de adxudicación: Subhasta. Os lotes mencionados teñen como mínimo o prezo base sinalado, reservándose a entidade os dereitos establecidos no 270 do seu Regulamento de Montes, no caso de que non alcancen o prezo índice. Provisional: 5% prezo base de cada lote; e definitiva: do 10% do prezo do remate. Presentaranse por separado para cada lote na Secretaría dentro dos vinte e seis días naturais seguintes ó da publicación deste edicto no BOP, ata as 20 horas; se o remate do prazo non coincidira en día laborable pasarase ó seguinte día hábil. As plicas serán abertas o día seguinte hábil do remate da súa presentación ás 20:00 hs na sé da entidade. Tódolos gastos, impostos, taxas, permisos, etc. serán a cargo do adxudicatario. Pazos de Reis, a 26 de febreiro de 2016.—O Presidente, Enrique Pérez Martínez.
IN661A 2011/9-4. SOLICITUDE DE VENTO CONTINUO GALEGO SL DE EXECUCIÓN PARQUE EÓLICO MONTE ARCA–FASE I
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 06/06/2016)

En cumprimento do disposto na Lei 54/97, do 27 de novembro, do Sector Eléctrico; no Real Decreto 1955/00, do 1 de decembro, polo que se regula as actividades de transporte, distribución, comercialización, subministro e procedementos de autorización de instalacións de enerxía eléctrica; e na Lei 8/2009, do 22 de decembro, pola que se regula o aproveitamento eólico en Galicia, e vista a Resolución do 29 de setembro de 2015 (D. O. G. do 24 de novembro) da Dirección Xeral de Enerxía e Minas, pola que se autorizan as instalacións e se aproba o proxecto de execución da primeira fase do parque eólico Monte Arca, de 9 MW, no concello de A Estrada (Pontevedra), sométese a información pública, unha vez pasados os trámites ambientais, a solicitude de declaración de utilidade pública, en concreto, e a necesidade de urxente ocupación que iso implica, da empresa VENTO CONTINUO GALEGO, S. L., das instalacións que a continuación se describen: Declaración de utilidade pública das instalacións que comprende a Addenda do proxecto do parque eólico Fase I. A declaración de utilidade pública levará implícita, de acordo co artigo 54 da Lei 54/97 do 27 de novembro do Sector Eléctrico, a necesidade da urxente ocupación para os efectos de expropiación forzosa dos bens e dereitos afectados necesarios para o establecemento destas instalacións. A relación concreta e individualizada dos propietarios, bens e dereitos afectados figuran no Anexo que se insire con esta resolución. O que se fai público para coñecemento xeral e dos propietarios dos predios e demais titulares de dereitos afectados que non chegaron a un acordo coa entidade solicitante, e que figuran na relación do Anexo que se inserta con esta resolución, así como ás persoas que sendo titulares de dereitos reais ou intereses económicos sobre os bens afectados fosen omitidos, para que poidan examinar a Addenda do proxecto e preséntalas alegacións que consideren oportunas ó mesmo, nesta Xefatura Territorial sita na Avda. Fernández Ladreda n° 43 de Pontevedra (36003), no PRAZO DE TRINTA DÍAS, contados a partir da última publicación desta resolución ou notificación individual. Rematado dito prazo, o expediente, xunto coas alegacións recibidas, remitiranse á Dirección Xeral de Enerxía e Minas. Esta publicación faise igualmente para os efectos determinados polo artigo 59.4 da Lei 30/92 do 26 de novembro, do Réxime Xurídico das Administracións Públicas e do Procedemento Administrativo Común, cando os interesados sexan descoñecidos, se ignore o lugar ou o medio de notificación, ou ben, intentada a notificación non se puidese realizar. Pontevedra, a 11 de maio de 2016.—O Xefe Territorial, Ignacio Rial Santomé.
APROBACIÓN INICIAL DO PROXECTO DE URBANIZACIÓN PARA A OBRA DE “RECONSTRUCIÓN DE PONTE E URBANIZACIÓN DA RÚA PONTE ZAPAL. MARÍN (PONTEVEDRA)"
ADMINISTRACIÓN LOCAL — Municipal — Marín (Urbanismo e Patrimonio, 30/05/2016)

Aprobado inicialmente, por acordo da Xunta de Goberno Local, adoptado na súa sesión ordinaria do 18 de maio de 2016, o Proxecto de Urbanización redactado polo enxeñeiro de camiños, canles e portos, D. Angel Colsa Lloreda, para a obra de “RECONSTRUCIÓN DE PONTE E URBANIZACIÓN DA RÚA PONTE ZAPAL. Marín (Pontevedra)”, sométese a información pública, de conformidade co artigo 96.3 da Lei 2/2016, de 10 de febreiro, do solo de Galicia, por prazo dun mes, desde a publicación deste anuncio de aprobación inicial no Boletín Oficial da Provincia de Pontevedra. Durante o devandito período de información pública, poderá examinarse o Proxecto de Urbanización por calquera persoa e formularse as alegacións que procedan. A tales efectos, o expediente administrativo tramitado, queda a disposición dos interesados para que poida ser examinado na Secretaría municipal, durante o período de información pública, en horario de atención ao público, de luns a venres, de 9:00 a 14:00 horas. Marín, 18 de maio de 2016.—A Alcaldesa de Marín, María Ramallo Vázquez.
LICITACIÓN SUMINISTRO DUNHA VARREDORA PARA O CONCELLO DE PONTE CALDELAS
ADMINISTRACIÓN LOCAL — Municipal — Ponte Caldelas (Contratos administrativos, 26/05/2016)

Por Acordo de Xunta de Goberno Local de data 09.05.16 procedeuse á aprobación do expediente de contratación mediante procedemento aberto, oferta economicamente máis vantaxosa, con varios criterios de adxudicación, do contrato de subministro dunha varredora para o Concello de Ponte Caldelas, cos seguintes datos: Datos xerais e datos para a obtención da información: A retribución económica máxima que percibirá o adxudicatario ascende á contía de 65.000,00 €, desglosado nun valor estimado de 53.719,01 €, e un IVE de 11.280,90 €. A retribución económica máxima que percibirá o adxudicatario ascende á contía de 65.000,00 €, desglosado nun valor estimado de 53.719,01 €, e un IVE de 11.280,90 €, polo que se realiza a mellora mediante baixa respecto deste. Provisional: non se esixe. Definitiva: 5% do importe de adxudicación, excluído o IVE. Os gastos xerados pola publicidade da licitación nos diarios oficiais que procedan, co límite precisado no artigo 75 do RCAP. Ponte Caldelas, a 13 de maio de 2016.—O Alcalde, Andrés Díaz Sobral.
APROBACIÓN INICIAL DOS ORZAMENTOS XERAIS DO CONCELLO PARA O EXERCICIO 2017.
ADMINISTRACIÓN LOCAL — Municipal — Pontevedra (Presupostos e cadros de persoal, 29/12/2016)

Polo Pleno da Corporación en sesión extraordinaria celebrada o día 23.12.2016, aprobáronse inicialmente os orzamentos xerais do Concello para o exercicio 2017, integrados polo orzamento do Concello, o do organismo autónomo local Pazo de Congresos e Exposicións e a previsión de ingresos e gastos da sociedade mercantil “Turismo de Pontevedra, S. A.”, cuxo importe consolidado é: de ingresos 73.133.120,00 € e de gastos 73.125.170,00 €. No mesmo acordo aprobouse inicialmente o cadro de persoal do Concello de Pontevedra para o ano 2017. Polo tanto, expóñense ao público nas oficinas de Intervención e Xestión Orzamentaria deste Concello durante o prazo de quince días hábiles, contados a partir do seguinte ao da inserción deste Edito no Boletín Oficial da Provincia. Durante este prazo os interesados poderán examinar os expedientes e presentar as reclamacións que teñan por convenientes ante o Pleno da Corporación. De non presentarse reclamacións en prazo, tanto o Orzamento xeral como o Cadro de Persoal consideraranse definitivamente aprobados, entrando en vigor unha vez publicado o resume por capítulos resultante de cada un dos orzamentos que o integran e o propio cadro de persoal. Remitiranse, así mesmo, copias á Administración do Estado e á Comunidade Autónoma e realizaranse so demais trámites esixidos pola normativa orzamentaria xeral. Así mesmo, e de acordo co art. Art.7 c) e e) da Lei 19/2013 (en relación co 5.4 da mesma norma), o detalle do proxecto de orzamentos, así como a súa memoria xustificativa e informes, poderá examinarse no menú “Transparencia” da sede electrónica deste Concello (sede. pontevedra. gal). Isto de conformidade co establecido nos artigos 169 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais; 20 do Real Decreto 500/1990, do 20 de abril; 90 da Lei 7/1985, de 2 de abril, de Bases do Réxime Local e 126 e 127 do RD Lexislativo 781/1986, polo que se aproba o Texto Refundido do Réxime Local. O que se fai público en exercicio das funcións conferidas a esta secretaría polo artigo 122.5. d) da Lei 7/1985, e 47 e) e 114.7 do Regulamento Orgánico Municipal. Pontevedra, 26.12.2016.—O Secretario do Pleno, Ana Aranzazu Remedios Pilar Gaudin Amraoui.
DECLARACIÓN DE TERREO NON CINEXÉTICO CMVMC MOURENTE
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Xefatura Territorial de Pontevedra (Outros documentos, notificacións e informacións públicas, 30/11/2016)

Lourdes Rosa Sarrionandia Chantre con DNI XXXXXXXXX, como Secretario da Comunidade de Montes Veciñais en Man Común da parroquia de Mourente concello de Pontevedra, solicita ao Departamento Territorial da Consellería de Medio Ambiente e Ordenación do Territorio de Pontevedra, a declaración de terreo non cinexético da parcela coñecida como Monte de Castro Xenín pertencente a CMVMC de Mourente en base ao art.37 da Lei 13/2013 de caza de Galicia.(D. O. G. nº 4 do 8 de xaneiro) Polo presente Edicto, faise público que o expediente esta a disposición de todos aqueles que puideran ter interese nel no Departamento Territorial da Consellería de Medio Ambiente e Ordenación do Territorio, Servizo de Conservación da Natureza, na rúa Fernández Ladreda 43-2º andar en Pontevedra, durante o prazo de UN MES, contado a partir da data da publicación deste edicto, podendo formulalas alegacións que estimen oportunas. O que se fai público en virtude do disposto no artigo 15.2. da Lei 13/2013 de Caza de Galicia. Pontevedra, a 4 de novembro de 2016.—O Xefe Territorial, Alberto Fuentes Losada.
MODIFICACIÓN DELEGACIÓNS DAS FUNCIÓNS DE ALCALDÍA DE 22/06/2015
ADMINISTRACIÓN LOCAL — Municipal — Tui (Outros documentos, notificacións e informacións públicas, 26/09/2016)

De conformidade co disposto no artigo 44 do RD 2568/1986, de 23 de novembro, polo que se aproba o Regulamento de Organización, funcionamento e réxime xurídico das entidades locais, faise pública a seguinte Resolución da Alcaldía: 1.- Con data 22/06/2015 ditouse resolución de delegacións xenéricas da Alcaldía aos seguintes concelleiros/as: As delegacións anteriores comprenden a facultade de dirixir os servizos correspondentes, así como xestionalos en xeral, incluída a facultade de resolver mediante actos administrativos que afecten a terceiros.2.- Á vista do indicado no artigo 23 da Lei 7/ 1985, de 2 de abril, Reguladora das Bases do Réxime Local, que no seu apartado 4 cita: " El alcalde puede delegar el ejercicio de determinadas atribuciones en los miembros de la Junta de Gobierno Local y, donde ésta no exista, en los Tenientes de Alcalde, sin perjuicio de las delegaciones especiales que, para cometidos específicos, pueda realizar en favor de cualesquiera concejales, aunque no perteneciera a aquélla.". En base ao citado anteriormente, esta Alcaldía, RESOLVE: PRIMEIRO.- De conformidade co artigo 23 da Lei 7/195, modificar a resolución emitida con data 22 de xuño de 2015 de delegacións xenéricas de funcións da Alcaldía e outorgar aos concelleiros que a continuación se indican, as seguintes delegacións especiais: As delegacións anteriores comprenden a dirección interna e a xestión dos servizos correspondentes, pero sen a facultade de resolver mediante actos administrativos que afecten a terceiros. SEGUNDO.- Convalidar os actos emitidos con anterioridade a esta resolución polos concelleiros citados, con delegación xenérica e que non son membros da Xunta de Goberno Local. TERCEIRO.- Manter os efectos das anteriores resolucións de delegación no non afectado pola presente resolución. CUARTO.- A presente resolución surtirá efectos a partir do día seguinte ó da súa sinatura, sen perxuízo da súa publicación no Boletín Oficial da Provincia, sen prexuízo da súa efectividade dende o día seguinte á sinatura da resolución polo Alcalde. QUINTO.- Notificar personalmente a presente resolución aos concelleiros, que se considerará aceptada tácitamente, salvo manifestación expresa; e remitir dita resolución ao Boletín Oficial da provincia de Pontevedra e ao Taboleiro de Edictos do Concello para a súa publicación, sen prexuízo da súa efectividade dende o día seguinte á sinatura da resolución polo Alcalde. SEXTO.- Dar conta desta Resolución ó Pleno Corporativo na vindeira sesión ordinaria que se celebre. Mándoo e asínoo en Tui, a 8 de setembro de 2016. O Alcalde. Xacobo Francesco Paolo Atia Amhih." Tui, a 8 de setembro de 2016.—O Alcalde, Enrique Cabaleiro González.
DH. W36.51395. SOLICITUDE DE UNIÓN FENOSA DISTRIBUCIÓN, S. A. DE AUTORIZACIÓN DE OBRAS EN ZONA DE POLICÍA DO RÍO MIÑOR (OU MORGADÁNS) NA RÚA DAS ÁNIMAS NO CONCELLO DE GONDOMAR.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 20/01/2016)

Unión Fenosa Distribución, SA., con DNI A63222533 e enderezo Trav. Vigo 204, solicita de Augas de Galicia co CIF: Q1500378C, a autorización de obras no lugar da rúa das Ánimas, parroquia de Gondomar (San Bieito), Concello de Gondomar (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.51395. As obras solicitadas consisten na construción de canalización soterrada de liña de baixa tensión de 2 ml de lonxitude para reforma da rede de distribución en zona de policía e a unha distancia de 90 ml do leito do río Miñor (ou Morgadáns), na rúa das Ánimas, no Concello de Gondomar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 16 de decembro de 2015.—O Xefe da Área de Autorizacións e Concesións, Hilda Ines Ortea Garcia Orea.
IN407A 2016/104-4. SOLICITUDE DE UNIÓN FENOSA DISTRIBUCIÓN, S. A. DE INSTALACIÓN SUBESTACIÓN O ROSAL 132 KV; BLINDAXE PARQUE DE 20 KV E RENOVACIÓN APARAMENTA NO PARQUE DE 132 KV (O ROSAL)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 20/10/2016)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial: Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 6 de setembro de 2016.—O Xefe Territorial, Ignacio Rial Santomé.
DH. W36.52082. SOLICITUDE DA AXENCIA GALEGA DE INFRAESTRUTURASDE AUTORIZACIÓN DE OBRAS, NA ZONA DE POLICÍA DO RÍO GUILLADE, NAAG-57 PUXEIROS-VAL MIÑOR, PARROQUIA DE SABARIS, NO CONCELLODE BAIONA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 07/04/2016)

A Axencia Galega de Infraestruturas solicita de Augas de Galicia co CIF: Q1500378C, a autorización de obras na AG-57 Puxeiros–Val Miñor, parroquia de Sabaris, Concello de Baiona (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.52082 As obras solicitadas consisten na construción de arqueta de formigón de 0,60 x 0,60 m en cuneta existente do camiño de servizo do ramal de Sabaris da Autoestrada AG-57, para interceptar e desviar Augas Pluviais mediante tubaxe soterrada de 5,26 ml de lonxitude de diámetro 500 mm transversal ao camiño e vertido no leito do río Guillade. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 17 de marzo de 2016.—O Xefe da Área de Autorizacións e Concesións, Francisco Simon Babel Camp.
EXPOSICIÓN PÚBLICA PROXECTO E PREGOS CONTRATACIÓN PISTAS DE PÁDEL
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 12/04/2016)

Visto e examinado o proxecto redactado polos Servizos Técnicos Municipais entregado a esta Alcaldía con data 21 de marzo de 2016, así como o Prego de Cláusulas Administrativas Particulares e de Prescricións Técnicas, en relación coa concesión administrativa de uso privativo para a instalación deportiva consistente na creación dunha Escola Municipal de Padel coa construción de catro pistas no frontón municipal, cualificado como ben de dominio público sométense os mesmos a información pública mediante o presente anuncio por prazo de trinta días, a contar desde o día seguinte ao de publicación do presente anuncio neste Boletín Oficial da Provincia. Durante devandito prazo o expediente poderá ser examinado por calquera interesado nas dependencias municipais a fin de que se formulen as alegacións que se estimen pertinentes. Na Estrada, a 28 de marzo de 2016.—O Alcalde, José C. López Campos.
APROBACIÓN PROVISIONAL E APERTURA DO TRÁMITE DE EXPOSICIÓN PÚBLICA DO EXPTE. DE CRÉDITO EXTRAORDINARIO Nº 8-P/2016
ADMINISTRACIÓN LOCAL — Municipal — Lalín (Presupostos e cadros de persoal, 15/09/2016)

O Pleno da Corporación do Concello de Lalín, en sesión extraordinaria celebrada o día 8 de setembro de 2016, aprobou provisionalmente o expediente de modificación de crédito número 8-P/2016 de Crédito Extraordinario dentro do vixente presuposto municipal, financiado mediante o remanente líquido de tesourería procedente do peche do exercicio 2015, por un importe total de 509.717,19 €uros. De conformidade co disposto nos artigos 169.1 e 177.2 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 e 38.2 do Real Decreto 500/90, de 20 de abril, o citado expediente quedará exposto ao público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, o expediente considerarase definitivamente aprobado, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, a 8 de setembro de 2016.—O Alcalde, Rafael L. Cuíña Aparicio.
DESAFECTACIÓN DE VIVENDA
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 29/07/2016)

O Pleno da Corporación, en sesión ordinaria celebrada o día 18 de xullo de 2016, adoptou o acordo que de someter a información pública polo prazo dun mes a contar desde a publicación do presente anuncio no BOP, o expediente de desafectación da vivenda de mestre sita na Rúa Travesía do Concello nº 2 – 2º Esquerda do CEIP Xulio Camba de Vilanova de Arousa, aos efectos previstos no artigo 8.2 do Regulamento de Bens das Entidades Locais aprobado polo Real Decreto 1372/1986, do 13 de xuño. Vilanova de Arousa a 19 de xullo de 2016.—O Alcalde, Gonzalo Durán Hermida.
APROBACIÓN E EXPOSICIÓN PÚBLICA PADRÓN 2016 IMPOSTO SOBRE BENS INMOBLES DE NATUREZA URBANA. PERIODO DE COBRO
ADMINISTRACIÓN LOCAL — Municipal — Marín (Recadación, 29/08/2016)

Por Resolución do Concelleiro delegado de Facenda do día 19.08.2016, foi aprobado o padrón fiscal correspondente ao concepto tributario Imposto sobre bens inmobles de natureza urbana (IBI). Os interesados poderán examinar o padrón fiscal e a lista cobratoria por un prazo de un mes contado contado a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre os días 1 de setembro e 7 de novembro, procederase ao cobro en período voluntario das liquidacións anuais do Imposto sobre bens inmobles de natureza urbana (IBI) comprendidas na lista cobratoria a que se fixo referencia. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, La Caixa, Banco Santander, Banco Pastor, Banco Popular e Banco Sabadell, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de outubro de 2016, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. Marín, 22 de agosto de 2016.—A Alcaldesa-Presidenta, María Ramallo Vázquez.